b'\n_START_ARTICLE_\nAleksander Sergejevi\xc4\x8d \xc5\xa0ulgin\n_START_SECTION_\n\xc5\xbdivljenje\n_START_PARAGRAPH_\nLeta 1786 je kot kadet vstopil v Artilerijsko in in\xc5\xbeenirsko voja\xc5\xa1ko \xc5\xa1olo poljskega plemstva; ob koncu \xc5\xa1olanja je bil 24. januarja 1795 preme\xc5\xa1\xc4\x8den kot kornet v Sumijski lahki konjeni\xc5\xa1ki polk._NEWLINE_Leta 1799 se je udele\xc5\xbeil italijansko-\xc5\xa1vicarske kampanje. \xc4\x8cez tri leta (1802) je zapustil voja\xc5\xa1ko slu\xc5\xbebo s \xc4\x8dinom podpolkovnika. Leta 1805 se je vrnil in sicer v Ulanski polk carjevi\xc4\x8da Konstantina Pavlovi\xc4\x8da._NEWLINE_Udele\xc5\xbeil se je vojne tretje in \xc4\x8detrte koalicije. Leta 1808 je postal adjutant carjevi\xc4\x8da Konstantina Pavlovi\xc4\x8da in 12. oktobra 1811 je bil povi\xc5\xa1an v polkovnika._NEWLINE_Leta 1812 je bil dodeljen generalu, odgovornem za policijo. 10. maja 1814 je bil povi\xc5\xa1an v generalmajorja._NEWLINE_14. marca 1816 je postal vi\xc5\xa1ji policijski poveljnik v Moskvi; 2. avgusta 1825 je prevzel isti polo\xc5\xbeaj v Sankt Peterburgu._NEWLINE_Upokojil se je 30. decembra 1833.'